
SamTrack 2 RAAL mooduli süsteemianalüüsi ja arenduse II etapi tööd

1. Töö eesmärk ja sisu 
1.1. Töö eesmärk on teostada SamTrack 2 RAAL mooduli ja sellega seotud Kliendiportaali analüüsi-, arendus-, testimis-, dokumenteerimis- ja juurutustööd selliselt, et valmivad tulemid oleksid kasutuselevõtuks ettevalmistatud, testitavad, dokumenteeritud, paigaldatavad ning kooskõlas raamlepingu, TEHIKu arendusjuhendite, IT-profiili ja mittefunktsionaalsete nõuetega.
1.2. Tööde teostamine toimub töötunnipõhiselt ja agiilse arendusprotsessi põhimõttel. Detailne tööde sisu, prioriteedid, sõltuvused, töömahud ja üleantavad tulemid täpsustatakse Jira piletites ning vajadusel Confluence’is.

2. Lepingu raames käsitletavad tööpaketid
2.1. Lepingu raames teostatakse eelkõige alljärgnevate tööpakettidega seotud operatiivsüsteemi analüüsi-, arendus-, testimis-, dokumenteerimis- ja juurutustööd:
2.1.1. Üldapteegi-, haiglaapteegi- ja veterinaarapteegi aruannete menetlemiseks vajalikud funktsionaalsused SamTrack 2-s 
2.1.2. Juhtumi ja menetluse töövoog
2.1.3. Kliendiportaali töölaud, vaated ja ajalugu
2.1.4. Aruandeandmete otsing
2.1.5. Aruandlusprotsessi toetavad teavitused SamTrack 2-s
2.1.6. RKAB-i välisliides
2.1.7. Andmete migratsioon SamTrack 1-st ja automaatne valideerimine
2.2. Tööpakettide loetelu ei välista lepingu eesmärgi täitmiseks vajalike seotud tööde tegemist, kui need on vajalikud vastava tööpaketi või seotud funktsionaalsuse terviklikuks valmimiseks, testimiseks, dokumenteerimiseks või kasutuselevõtuks.

3. Töökorraldus
3.1. Tööde tellimine, täpsustamine, teostamine ja aja arvestus toimub Jira piletite alusel. Enne konkreetse töö alustamist kirjeldab täitja võimalusel Jira piletis:
3.1.1. oodatava tulemi;
3.1.2. teadaolevad sõltuvused;
3.1.3. hinnangulise töömahu;
3.1.4. vastuvõtmise eelduse või kontrollitava tulemuse;
3.1.5. vajadusel tehnilised või ärilised riskid.
3.2. Kui töö käigus selgub, et pilet vajab sisulist täpsustamist, maht muutub oluliselt või ilmneb uus sõltuvus, teavitab täitja sellest tellijat esimesel võimalusel ning pooled lepivad edasise tegevuse kokku kirjalikku taasesitamist võimaldavas vormis.

4. Nõuded üleantavale tulemusele
4.1. Täitja annab üle tervikliku töö tulemuse, mis sisaldab vastavalt töö iseloomule vähemalt:
4.1.1. toimivat lähtekoodi tellija koodihalduskeskkonnas;
4.1.2. paigaldatavat ja konfigureeritavat tarkvarapaketti;
4.1.3. andmebaasi- ja konfiguratsioonimuudatusi;
4.1.4. CI/CD töövoogude täiendusi;
4.1.5. automaatteste vastavalt MFN-i nõuetele;
4.1.6. testilugusid ja testiraporteid;
4.1.7. dokumentatsiooni Confluence’is;
4.1.8. release notes’i;
4.1.9. vajadusel kasutus-, haldus-, paigaldus- ja integratsioonijuhendeid.
4.2. Lahendus peab olema arendatud selliselt, et see ei lõhuks olemasolevate SamTrack 2 moodulite, Kliendiportaali ega seotud liidestuste toimimist.

5. Kvaliteedi- ja tehnilised nõuded
5.1. Tööde teostamisel tuleb järgida:
5.1.1. raamlepingut ja selle lisasid;
5.1.2. TEHIKu mittefunktsionaalseid nõudeid;
5.1.3. TEHIKu IT-profiili;
5.1.4. TEHIKu arendus- ja dokumenteerimisjuhendeid;
5.1.5. SamTrack 2 olemasolevat arhitektuuri, koodistiili ja tehnoloogilist lahendust;
5.1.6. turvalise arenduse ja OWASP ASVS põhimõtteid;
5.1.7. GitLab CI/CD, automaattestimise, logimise, monitooringu, dokumenteerimise ja paigaldatavuse nõudeid.
5.2. Kõik kõrvalekalded nimetatud nõuetest tuleb enne realiseerimist tellijaga kirjalikku taasesitamist võimaldavas vormis kooskõlastada.

6. Testimine ja vastuvõtmine
6.1. Täitja annab tellijale üle omalt poolt testitud töö. Üleandmise eelduseks on, et töö on:
6.1.1. arendaja poolt testitud;
6.1.2. seotud Jira piletitega;
6.1.3. dokumenteeritud;
6.1.4. paigaldatav tellija keskkondadesse;
6.1.5. varustatud vajalike testide, testilugude ja testiraportitega;
6.1.6. sobiv tellija vastuvõtutestimiseks.
6.2. Tellija viib läbi vastuvõtutestimise raamlepingu tingimustel. Töö loetakse vastuvõetuks pärast seda, kui tellija on töö raamlepingu kohaselt vastu võtnud.

7. Turvatestimine
7.1. Turvatestimise läbiviimine ei kuulu käesoleva hankelepingu ega raamlepingu skoopi.
7.2. Täitja peab siiski arendama lahenduse selliselt, et see oleks turvatestimiseks ettevalmistatud ning vastaks raamlepingu, MFN ja turvalise arenduse nõuetele. Turvatestimise leidude parandamine toimub vastavalt vea olemusele kas garantiitööna, vastuvõtutesti puuduse kõrvaldamisena või eraldi tellitava tööna raamlepingu tingimustel.

8. Dokumentatsioon ja jälgitavus
8.1. Kõik lepingu raames loodud või muudetud funktsionaalsused peavad olema piisavalt dokumenteeritud, et tellija, äritellija ja vajadusel kolmas arenduspartner saaksid lahendust mõista, testida, hallata ja edasi arendada.
8.2. Dokumentatsioon peab sisaldama töö iseloomust sõltuvalt:
8.2.1. funktsionaalsuse kirjeldust;
8.2.2. ärireegleid;
8.2.3. rollide ja õiguste ning autentimise ja autoriseerimise kirjeldust;
8.2.4. arhitektuuri, komponentide, andmemudeli/ERD ja andmevoogude kirjeldust;
8.2.5. liidestuste, sh API päringute, vastuste, andmestruktuuride ja veakoodide kirjeldust;
8.2.6. paigaldus- ja konfiguratsioonijuhiseid;
8.2.7. testimise infot;
8.2.8. logimise ja monitooringu põhimõtteid
8.2.9. teadaolevaid piiranguid ja sõltuvusi.

9. Seotud moodulid ja sõltuvused
9.1. Tööde teostamisel tuleb arvestada SamTrack 2 terviklahendusega, sh seostega järgmiste moodulite ja komponentidega:
9.1.1. Kliendiportaal;
9.1.2. SIVA;
9.1.3. RAAL;
9.1.4. müügilubade moodul;
9.1.5. kliiniliste uuringute moodul;
9.1.6. seotud registrid, liidestused ja andmevahetused.
9.2. Täitja peab tööde käigus tuvastatud sõltuvused dokumenteerima ning teavitama tellijat riskidest, mis võivad mõjutada tööde valmimist, testimist, kasutuselevõttu või teiste moodulite toimimist.

